இவரை எந்த ஒரு மெய்யான அறிவு ஜீவியும் கடக்க முடியாது. மறுக்காமல் நடக்க முடியாது. அறிவுலக பயணத்தை மேற்கொள்ள முடியாது. தனிவாழ்வு, பொதுவாழ்வு, ஞானவாழ்விலும் முழுமை பெற்ற மனிதர் மார்க்ஸ். உலக மாந்தருக்கு எடுத்துக்காட்டாக திகழ்ந்தவர். தனிவாழ்வில் ஜென்னியோடு இவர் வைத்த காதல், இவரோடு ஜென்னி வைத்த காதல் இதுகுறித்து படிக்க படிக்க இத்தகைய அருமையான ஜோடி இந்த பூவுலகில் வாழ்ந்திருக்கிறதே என்று பெருமிதம் கொள்ள வேண்டும். மேலும், நட்புக்கு இலக்கணமாய் மார்க்ஸ் ஏங்கல்சின் நட்பு அத்தகைய நட்பு உலகம் இதுவரை அறியவில்லை. அதேபோல தந்தை மகன் பாசம் மார்க்ஸ் போல் ஒரு பிள்ளை கிடைக்க ஒவ்வொரு தந்தையும் தவம் இருக்க வேண்டும். தந்தை மகன் என்கிற உறவை தாண்டி நெருக்கமான நட்பை கொண்டிருந்தவர். இவர்களுக்குள் என்றைக்குமே வேறுபாடு வந்ததில்லை. தந்தை மகன் என்கிற உறவாக இல்லாமல் தேர்ந்ததெடுத்த இரண்டு நண்பர்களின் உறவாகவே அது இருந்தது.